Il-Gvern ħabbar tibdil fl-iskema ta’ turiżmu sportiv b’żieda fl-għajnuniet biex jikkoraġġixxi t-tisħiħ ta’ dan is-settur. Is-Segretarju Parlamentari għall-Isport Stefan Buontempo qal li l-għan wara dan it-tibdil hu li jinċentiva l-għaqdiet biex jattiraw mhux biss training camps u avvenimenti sportivi iżda wkoll persuni li jattendu dawn l-avvenimenti sportivi f’Malta. Is-Segretarju Parlamentari Bountempo qal li l-Gvern qed jalloka € 350 elf biex jattira iżjed turiżmu sportiv lejn Malta. Bit-tibdil fl-iskema għat-turiżmu sportiv, il-Gvern ser iżid l-għajnuna tiegħu minn €5 għal €9 għal kull lejl li l-isportivi jagħmlu fil-lukanda meta jiġu għall-avvinimenti sporitivi bejn Ottubru u Marzu. Ir-rata aktar vantaġġjuża ser tibqa tapplika għall-iljieli ta’ akkomodazzjoni f’Ghawdex. L-assoċċazzjonijiet zgħar ser jingħataw għajnuna oħra ta’ €6 għal kull atleta li jġibu Malta biex jorganizzaw attivitajiet soċjali għall-parteċipanti ta’ dawn l-avvenimenti. Il-Gvern ser jagħti ukoll €300 kuljum lill-Assoċjazzjoni sportivi biex ikopri parti mill-inizjattivi biex jorganizzaw logħob kompettiv bis-sehem ta’ sportivi barranin. Is-Segretarju Parlamentari Bountempo qal li l-Gvern diġa wettaq 40 fil-mija tal-proposti elettorali tiegħu fil-kamp tal-isports. Huwa ħa l-okkażjoni biex feraħ lir-rebbieħa kollha fis-serata tal-bieraħ tal-Għazliet Sportivi Nazzjonali organiżżati mill-Għaqda Ġurnalisti sports.